CELEX: 32014R0270
Language: sl
Date: 2014-03-17 00:00:00
Title: Uredba Sveta (EU) št. 270/2014 z dne 17. marca 2014 o spremembi Uredbe (ES) št. 889/2005 o uvedbi določenih omejitvenih ukrepov glede Demokratične republike Kongo

18.3.2014   
            
            
               SL
            
            
               Uradni list Evropske unije
            
            
               L 79/34
            
         
      UREDBA SVETA (EU) št. 270/2014
   z dne 17. marca 2014
   o spremembi Uredbe (ES) št. 889/2005 o uvedbi določenih omejitvenih ukrepov glede Demokratične republike Kongo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta 2010/788/SZVP z dne 20. decembra 2010 o omejitvenih ukrepih proti Demokratični republiki Kongo in razveljavitvi Skupnega stališča 2008/369/SZVP (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (ES) št. 889/2005 (2) je uvedla omejevalne ukrepe glede Demokratične republike Kongo v skladu s Skupnim stališčem Sveta 2005/440/SZVP (3) ter Resolucijo Varnostnega sveta Združenih narodov (VSZN) 1596 (2005) z dne 18. aprila 2005 in naknadnimi relevantnimi resolucijami Združenih narodov (ZN). Skupno stališče Sveta 2008/369/SZVP (4) je razveljavilo Skupno stališče 2005/440/SZVP. Sklep Sveta 2010/788/SZVP je razveljavil Skupno stališče 2008/369/SZVP.
            
         
               (2)
            
            
               Z Resolucijo 2136 (2014) z dne 30. januarja 2014 je VSZN določil dodatno izjemo od embarga na orožje.
            
         
               (3)
            
            
               Navedeni ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije, predvsem z namenom, da se zagotovi, da ga bodo gospodarski subjekti v vseh državah članicah enotno izvajali.
            
         
               (4)
            
            
               Uredbo (ES) št. 889/2005 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   V členu 3(1) Uredbe (ES) št. 889/2005 se doda naslednja točka:
   
               „(c)
            
            
               tehnično pomoč, financiranje in finančno pomoč v zvezi z orožjem in drugim vojaškim materialom, namenjenim izključno za podporo regionalni skupini Afriške unije za posredovanje ali uporabo v njej.“
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. marca 2014
      
         
            Za Svet
         
         
            Predsednica
         
         C. ASHTON
         
      
   
   
      (1)  UL L 336, 21.12.2010, str. 30.
   
      (2)  Uredba Sveta (ES) št. 889/2005 z dne 13. junija 2005 o uvedbi določenih omejitvenih ukrepov glede Demokratične republike Kongo in o razveljavitvi Uredbe (ES) št. 1727/2003 (UL L 152, 15.6.2005, str. 1).
   
      (3)  Skupno stališče Sveta 2005/440/SZVP z dne 13. junija 2005 o omejitvenih ukrepih proti Demokratični republiki Kongo in razveljavitvi Skupnega stališča 2002/829/SZVP (UL L 152, 15.6.2005, str. 22).
   
      (4)  Skupno stališče Sveta 2008/369/SZVP z dne 14. maja 2008 o omejitvenih ukrepih proti Demokratični republiki Kongo in razveljavitvi Skupnega stališča 2005/440/SZVP (UL L 127, 15.5.2008, str. 84).